# PÁLYÁZATI FELHÍVÁS

***Gyöngyös Város Képviselő-testülete***

***pályázatot hirdet***

***a Városban működő egyházi jogi személyek támogatására***

***I. Pályázat célkitűzései (támogatandó célok):***

A Képviselő-testület fontosnak tartja, hogy a Városban működő egyházi jogi személyek támogatáshoz jussanak, mely segíti a ***hitéleti, kulturális, közösségépítő programok, táborok, kiállítások*** *megvalósítását*, Önkormányzatunk a kiírásra kerülő pályázat keretében támogatni kívánja azon ***egyházi ingatlanok felújítását, karbantartását (pl. bővítés, átalakítás)*** is, melyekben a helyi közösség vallási, hitéleti tevékenysége, valamint közösségépítő eseményei valósulnak meg.

Támogatandó cél továbbá a ***működési költségekhe****z* (pl. bérleti díj, közüzemi díjak, telekommunikációs szolgáltatási díjak; kiadványok, tájékoztató füzetek megjelentetésének költsége stb.), valamint az ***eszközbeszerzésekhez*** való önkormányzati támogatás**.**

***II. Pályázat benyújtására jogosultak köre:***

Pályázat benyújtására a ***Városban működő -*** a lelkiismereti és vallásszabadság jogáról, valamint az egyházak, vallásfelekezetek, és vallási közösségek jogállásáról szóló 2011. évi CCVI. törvény 10-12. §-a szerinti - **szervezetek jogosultak.**

Nem jogosult pályázat benyújtására az egyházi jogi személy által létrehozott gazdasági társaság, alapítvány és egyesület!

Személyi juttatásokra, személyi jellegű kifizetésekre - kivéve a pályázat keretében megvalósuló programok meghívott előadói, közreműködői részére fizetett díjazást – a pályázaton elnyert összeg nem fordítható.

***iii. Nem részesülhet támogatásban az a Pályázó, amely:***

1. a benyújtott kérelmében a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett,
2. adó-, járulék-, illeték- vagy vámtartozása (köztartozás) van,
3. pályázóval szemben a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) 6. § (1) bekezdése szerinti összeférhetetlenségi ok, valamint a Knyt. 8. § (1) bekezdésében foglalt érintettség áll fenn, és ezen körülmény közzétételét a Knyt.-ben foglalt határidőben nem kezdeményezi,
4. a pályázatához, annak kötelezően előírt mellékleteit nem csatolja, a támogatási szerződés megkötésének feltételeként meghatározott nyilatkozatokat hiánypótlási felhívás ellenére sem teszi meg, vagy a megtett nyilatkozatát visszavonja.

***IV. támogatás formája:***

A támogatás - a pályázó által - a pályázatban megjelölt, a támogatási szerződés aláírásának napja és 2019. december 31. közé eső időszakban elszámolt működési költségeihez, illetve ezen időszakban megvalósított programhoz kapcsolódó elszámolt költségeihez nyújtott vissza nem térítendő támogatás.

Indokolt esetben a támogatás a pályázat benyújtását megelőzően megvalósított támogatási célra is nyújtható.

A pályázatban csak a támogatási időszakot terhelő költségekre vonatkozó számlák számolhatók el, melyek pénzügyi teljesítésének az elszámolási időszak – 2019. december 31. – végéig meg kell történnie. Az elszámolás részletes szabályait a megkötésre kerülő támogatási szerződés tartalmazza.

Egy pályázó csak egy pályázatot nyújthat be, de a pályázatban több pályázati cél is megjelölhető!

A jogosulatlanul igénybe vett támogatást a pályázó köteles visszafizetni!

Pályázni kizárólag „Pályázati adatlapon” lehet, amely beszerezhető a Polgármesteri Hivatal Jegyzői Irodáján, illetve letölthető a [www.gyongyos.hu](http://www.gyongyos.hu/) honlapról.

PÁLYÁZATOK BENYÚJTÁSÁNAK HATÁRIDEJE ÉS HELYE:

**2019. április 12.**

*Gyöngyösi Polgármesteri Hivatal*

*Jegyzői Iroda*

## *Gyöngyös, Fő tér 13. Tel.: 37/510-317*

A pályázatokról a Képviselő-testület dönt, mely döntés várható időpontja ***2019. április 25.***

Az elbírálás eredményéről valamennyi pályázó írásban értesül.

A pályázaton elnyert támogatási összeg 2019. december 31-ig használható fel. Az elszámolás határideje 2020. január 31.

Pályázattal kapcsolatos információ kérhető:

Jávorszkiné Gubancsik Gréta bizottsági koordinátortól a 37/769-102 telefonszámon, vagy a javorszkine.greta@gyongyosph.hu címen.

Gyöngyös, 2019. március 28.

***Hiesz György s.k.***

***polgármester***